[{"text_idx": "#000000", "text": "Chroma\u2019n mynd a \u2018sin gerddoriaeth ddeinamig\u2019 i Gatalwnia"}, {"text_idx": "#000001", "text": "Mae Chroma newydd ddychwelyd o chwarae mewn gw\u0302yl yng Nghatalwnia gan ddweud bod y profiad yn un \u201canhygoel\u201d a phwysig mewn cyfnod lle mae \u201cdiwylliannau\u2019n cael eu cau i ffwrdd\u201d."}, {"text_idx": "#000003", "text": "Mae\u2019r w\u0302yl yn cael ei chynnal ers 31 o flynyddoedd yn ninas Vic, ac yn llwyfannu dros 70 o artistiaid mewn 9 lleoliad. Roedd Chroma\u2019n perfformio mewn lleoliad o\u2019r enw Carpa Vermella."}, {"text_idx": "#000004", "text": "Wrth drafod y profiad, dywed prif ganwr Chroma, Katie Hall fod perfformio yn yr w\u0302yl yn werthfawr dros ben iddynt, a\u2019u bod yn falch i ddangos bod sin gerddoriaeth ddeinamig yma yng Nghymru."}, {"text_idx": "#000006", "text": "\u201cCawsom ein gwahodd gan w\u0302yl Focus Wales i chwarae\u2019r gig, ac mi wnaethon ni gwrdd a\u0302 bandiau o bob rhan o\u2019r byd."}, {"text_idx": "#000008", "text": "\u201cO\u2019n i\u2019n teimlo bod hi\u2019n bwysig i ni chwarae cerddoriaeth Gymraeg yn yr w\u0302yl, gan roi gwybod i bobl o bob rhan o\u2019r byd bod yna sin gerddoriaeth ddeinamig yng Nghymru, ar waha\u0302n i Brexit a Phrydain.\u201d"}, {"text_idx": "#000010", "text": "Llun: Chroma ar y llwyfan yng Nghatalwnia (llun gan y band)"}]